

ТОЧКИ ЗА ОТКРИТО ОБСЪЖДАНЕ[[1]](#footnote-1)

**Страница**

ТОЧКИ Б (док. 9610/15 OJ CONS 34 AGRI 310 PECHE 197)

**ОБСЪЖДАНИЯ НА ЗАКОНОДАТЕЛНИ АКТОВЕ**

СЕЛСКО СТОПАНСТВО

3. Предложение за регламент на Европейския парламент и на Съвета относно биологичното производство и етикетирането на биологични продукти, за изменение на Регламент (ЕС) № XXX/XXX на Европейския парламент и на Съвета [Регламент относно официалния контрол] и за отмяна на Регламент (ЕО) № 834/2007 на Съвета [първо четене] 3

5. Други въпроси 4

а) Текущи законодателни предложения

\*

\* \*

**ОБСЪЖДАНИЯ НА ЗАКОНОДАТЕЛНИ АКТОВЕ**

***(открито обсъждане съгласно член 16, параграф 8 от Договора за Европейския съюз)***

СЕЛСКО СТОПАНСТВО

**3.** **Предложение за регламент на Европейския парламент и на Съвета относно биологичното производство и етикетирането на биологични продукти, за изменение на Регламент (ЕС) № XXX/XXX на Европейския парламент и на Съвета [регламент относно официалния контрол] и за отмяна на Регламент (ЕО) № 834/2007 на Съвета (първо четене)**

*Междуинституционално досие: 2014/0100 (COD)*

* Общ подход

9750/15 AGRILEG 126 CODEC 856

Няколко делегации изразиха мнението, че макар в текста да не са взети предвид всичките им искания, в него е постигнат деликатен баланс и поради това те са готови да го подкрепят в дух на компромис. Няколко делегации споделиха разочарованието си и изразиха съжаление от липсата на амбиция в текста, по-специално що се отнася до процедурата за отнемане на сертификата за биологични продукти, в които е открито замърсяване, и честотата на проверките. Становището на тези делегации е, че правилата по тези въпроси трябваше да станат по-строги и напълно хармонизирани с цел да се осигури високо равнище на доверие на потребителите в биологичните продукти.

По време на заседанието председателството предложи някои корекции в членове 26б, 26д и 26е, като разпространи работен документ, който изменя компромисния текст на председателството (док. 9750/15).

С цел постигане на споразумение председателството се съгласи да се съкрати периодът на „възможност за неучастие“ (до 31 декември 2020 г.) за онези държави членки, които вече са въвели собствени правила (към 31 декември 2015 г.), при условие че продуктите, съдържащи неразрешени продукти и вещества над определен праг, не могат да се предлагат на пазара като биологични.  Освен това председателството въведе следните промени: периодът между две физически инспекции на място беше съкратен на 30 месеца и критериите за определяне на рисковия профил ще се определят посредством акт за изпълнение.

Съветът постигна общ подход въз основа на док. 9750/15, изменен с посочения по-горе работен документ (окончателният текст е поместен в док. 9750/15 REV 1).

Пет делегации гласуваха срещу компромисния текст на председателството (BG, BE, CZ, SK, DK), а две се въздържаха (CY и HR).

Делегацията на Италия, макар да подкрепя компромисния текст на председателството, направи изявление. Това изявление (изложено в приложението) беше подкрепено от Кипър, Гърция, Испания, Хърватия, Румъния и Словения.

**НЕЗАКОНОДАТЕЛНИ ДЕЙНОСТИ**

***(открито обсъждане съгласно член 16, параграф 8 от Договора за Европейския съюз)***

**5.** **Други въпроси**

Селско стопанство

**а)** **Текущи законодателни предложения**

*(открито обсъждане съгласно член 16, параграф 8 от Договора за Европейския съюз)*

* **Предложение за регламент на Европейския парламент и на Съвета относно здравето на животните (първо четене)**
* Информация от председателството

Съветът взе под внимание информацията, предоставена от председателството, относно временното споразумение, постигнато между трите институции относно предложението за регламент относно здравето на животните.

1. Обсъждания на законодателни актове на Съюза (член 16, параграф 8 от Договора за Европейския съюз), други обсъждания, открити за обществеността, и открити дебати (член 8 от Процедурния правилник на Съвета) [↑](#footnote-ref-1)